CELEX: 62017TN0160
Language: hu
Date: 2017-03-10 00:00:00
Title: T-160/17. sz. ügy: 2017. március 10-én benyújtott kereset – RY kontra Bizottság

8.5.2017   
            
            
               HU
            
            
               Az Európai Unió Hivatalos Lapja
            
            
               C 144/55
            
         2017. március 10-én benyújtott kereset – RY kontra Bizottság
   (T-160/17. sz. ügy)
   (2017/C 144/74)
   Az eljárás nyelve: francia
   
      Felek
   
   
      Felperes: RY (képviselők: J.-N. Louis és N. de Montigny ügyvédek)
   
      Alperes: Európai Bizottság
   
      Kérelmek
   
   A felperes azt kéri, hogy a Törvényszék:
   
               —
            
            
               semmisítse meg a határozatlan időre kötött ideiglenes alkalmazotti szerződésének az egyéb alkalmazottakra vonatkozó alkalmazási feltételek 47. cikke c) pontjának i. alpontja alapján való megszüntetéséről szóló, a Humánerőforrásügyi és Biztonsági Főigazgatóság (DG HR) főigazgatója által 2016. április 27-én hozott határozatot;
            
         
               —
            
            
               az Európai Bizottságot kötelezze a költségek viselésére.
            
         
      Jogalapok és fontosabb érvek
   
   Keresete alátámasztása érdekében a felperes egyetlen jogalapra hivatkozik, amely azon alapul, hogy a Bizottság a határozatlan időre szóló szerződését megszüntető határozat meghozatalát megelőzően megsértette a felperes meghallgatáshoz való jogát. A felperes szerint a megtámadott határozatot az Alapjogi Charta 41. cikkének megsértésével hozták meg. Ezenkívül e határozatot az indokolási kötelezettség megsértésével, és közelebbről a felperes ahhoz való jogának megsértésével hozták meg, hogy tájékoztassák őt a megtámadott határozat alapjául szolgáló valamennyi objektív kifogásról és különösen a bizalmi viszony állítólagos megszakadásának okairól.